**ระเบียบวาระการประชุม**

**คณะอนุกรรมการประสานงานประกันคุณภาพ หน่วยงานสนับสนุน**

**ครั้งที่ ๘/๒๕๖๐ วันอังคารที่ ๑๒ กันยายน ๒๕๖๐**

**เวลา ๐๙.๓๐ – ๑๒.๐๐ น. ณ ห้องประชุมเดชอุดม ชั้น ๒ สำนักงานอธิการบดี**

**ระเบียบวาระที่ ๑ เรื่องแจ้งเพื่อทราบ**

๑.๑ แนวทางการเบิกจ่ายการตรวจประเมินคุณภาพภายใน ระดับสำนัก/หน่วยงานเทียบเท่า ปีงบประมาณ ๒๕๖๐

**ระเบียบวาระที่ ๒ เรื่องรับรองรายงานการประชุม**

2.1 รับรองรายงานการประชุมคณะอนุกรรมการประสานงานประกันคุณภาพ หน่วยงานสนับสนุน ครั้งที่ ๗/๒๕๖๐ วันอังคารที่ ๘ สิงหาคม ๒๕๖๐

**ระเบียบวาระที่ ๓ เรื่องสืบเนื่อง**

๓.๑ (ร่าง) คณะทำงานในการประเมินคุณภาพการศึกษาภายใน ระดับสำนัก/หน่วยงานเทียบเท่า ปีงบประมาณ ๒๕๖๐

**ระเบียบวาระที่ ๔ เรื่องเสนอเพื่อพิจารณา**

๔.๑ สรุปผลการดำเนินงานประกันคุณภาพภายใน ระดับสำนัก ปีงบประมาณ พ.ศ. 25๖๐ รอบ 12 เดือน

๔.๒ การพิจารณาทบทวนระบบการประกันคุณภาพภายใน ปีงบประมาณ ๒๕๖๑

**ระเบียบวาระที่ ๕ เรื่องอื่นๆ**

๕.๑ กำหนดการประชุมคณะอนุกรรมการประสานงานประกันคุณภาพ หน่วยงานสนับสนุน ครั้งต่อไป

**(ร่าง) รายงานการประชุมคณะอนุกรรมการประสานงานประกันคุณภาพ หน่วยงานสนับสนุน**

**ครั้งที่ ๘/๒๕๖๐ วันอังคารที่ ๑๒ กันยายน ๒๕๖๐**

**เวลา ๐๙.๓๐ – ๑๒.๐๐ น. ณ ห้องประชุมเดชอุดม ชั้น ๒ สำนักงานอธิการบดี**

**ผู้มาประชุม**

|  |  |  |  |
| --- | --- | --- | --- |
| ๑. | รองอธิการบดีฝ่ายประกันคุณภาพฯ | ดร.จุฑามาศ หงษ์ทอง | ประธาน |
| ๒. | ผู้แทนสำนักคอมพิวเตอร์และเครือข่าย | นางสาววาสนา สะอาด | กรรมการ |
| ๓. | ผู้แทนสำนักวิทยบริการ | นางสาวขนิษฐา จูมลี | กรรมการ |
| ๔. | ผู้แทนสำนักงานอธิการบดี | นายสมศักดิ์ สันติวงศกร | กรรมการ |
| ๕. | ผู้แทนสำนักบริหารทรัพย์สินและสิทธิประโยชน์ | นายธเนศ สีห์พิทักษ์เกียรติ | กรรมการ |
| ๖. | ผู้แทนสถานปฏิบัติการโรงแรมและการท่องเที่ยว | นางสาวพัชรี ปราโมช | กรรมการ |
| ๗. | เจ้าหน้าที่สำนักงานประกันคุณภาพการศึกษาและสารสนเทศ | นางสาวสายใจ จันเวียง | เลขานุการ |

**ผู้ไม่มาประชุม**

|  |  |  |  |
| --- | --- | --- | --- |
| ๑. | ผู้แทนสถานปฏิบัติการโรงแรมและการท่องเที่ยว | นางสาวพัชรี ปราโมช | ติดราชการ |

**เริ่มประชุมเวลา ๐๙.๓๐ น.**

**ระเบียบวาระที่ ๑ เรื่องแจ้งเพื่อทราบ**

๑.๑ แนวทางการเบิกจ่ายการตรวจประเมินคุณภาพภายใน ระดับสำนัก/หน่วยงานเทียบเท่า ปีงบประมาณ ๒๕๖๐

**ประธานที่ประชุม** แจ้งที่ประชุมตามมติคณะกรรมการประกันคุณภาพ ระดับมหาวิทยาลัย ครั้งที่ ๒/๒๕๖๐ วันที่ ๘ กุมภาพันธ์ ๒๕๖๐ เห็นชอบแผนการดำเนินงานประกันคุณภาพการศึกษาภายใน ปีการศึกษา ๒๕๕๙ โดยกำหนดให้ระดับคณะ/หน่วยงานเทียบเท่า และสถาบัน ต้องรับการประเมินคุณภาพจากคณะกรรมการประเมินในช่วงเดือนกันยายน – ตุลาคม ๒๕๖๐ นั้น

ในการนี้ สำนักงานประกันคุณภาพฯ ได้ขอความเห็นชอบจากอธิการบดีเกี่ยวกับแนวทางการเบิกจ่ายการตรวจประเมินคุณภาพภายใน ระดับสำนัก/หน่วยงานเทียบเท่า ปีงบประมาณ ๒๕๖๐ เสร็จเรียบร้อยแล้ว และได้แจ้งเวียนแนวปฏิบัติไปยังหน่วยงานตามบันทึกข้อความที่ ศธ ๐๕๒๙.๑.๒/ ว ๑๑๘๔ ลงวันที่ ๘ กันยายน ๒๕๖๐

**มติที่ประชุม** : รับทราบ

**ระเบียบวาระที่ ๒ เรื่องรับรองรายงานการประชุม**

๒.๑ รับรองรายงานการประชุมคณะอนุกรรมการประสานงานประกันคุณภาพ หน่วยงานสนับสนุน ครั้งที่ ๗/๒๕๖๐ วันอังคารที่ ๘ สิงหาคม ๒๕๖๐

**ประธานที่ประชุม** แจ้งที่ประชุมตามที่สำนักงานประกันคุณภาพการศึกษาและสารสนเทศ ได้จัดประชุมคณะอนุกรรมการประสานงานประกันคุณภาพ หน่วยงานสนับสนุน ครั้งที่ ๗/๒๕๖๐ วันอังคารที่ ๘ สิงหาคม ๒๕๖๐ ณ ห้องประชุมเดชอุดม ชั้น ๒ สำนักงานอธิการบดี

สำนักงานประกันคุณภาพฯ ใคร่ขอนำเสนอที่ประชุมพิจารณา (ร่าง) รายงานการประชุมดังกล่าว โดยมีรายละเอียดตามเอกสารประกอบการประชุม

**มติที่ประชุม : รับรองรายงานการประชุม โดยมีแก้ไข ดังนี้**

**วาระ 4.1 เพิ่มมติที่ประชุมข้อ 5 มอบหน่วยงาน จัดทำบันทึกเชิญผู้มีส่วนได้ส่วนเสีย ในการให้ข้อเสนอแนะเกี่ยวกับการดำเนินงานด้านการประกันคุณภาพฯ ของสำนัก/หน่วยงาน ดังนี้**

**- สำนักบริหารทรัพย์สินและสิทธิประโยชน์ ทำบันทึกข้อความเชิญผู้ประกอบการ จำนวน ๑๐ ราย และเชิญผู้แทนบุคลากรของสังกัดสำนักงานอธิการบดี ๒ หน่วยงาน ได้แก่ สำนักงานตรวจสอบภายใน สำนักงานกฎหมายและนิติการ**

**- สำนักคอมพิวเตอร์และเครือข่าย ทำบันทึกข้อความเชิญผู้แทนอาจารย์ ผู้แทนนักศึกษา จากคณะ โดยมีกำหนดคณะละ ๔ คน ผู้แทนอาจารย์ จำนวนคณะละ ๒ คน**

**- สำนักวิทยบริการ ทำบันทึกข้อความเชิญผู้แทนบุคลากรทุกคณะ และผู้แทนบุคลากร จากสำนักงานอธิการบดี จำนวน ๕ หน่วยงาน ได้แก่ กองกลาง กองบริการการศึกษา กองแผนงาน กองคลัง และกองการเจ้าหน้าที่**

**- สำนักงานอธิการบดี ทำบันทึกข้อความเชิญผู้แทนบุคลากรในสังกัดสำนักงานอธิการบดี จำนวน ๙หน่วยงาน ได้แก่ สำนักงานพัฒนาคุณภาพการศึกษา สำนักงานบริหารบัณฑิตศึกษา สำนักงานประกันคุณภาพการศึกษาและสารสนเทศ สำนักงานส่งเสริมบริหารงานวิจัย บริการวิชาการ และทำนุบำรุงศิลปวัฒนธรรมสำนักงานพัฒนานักศึกษา สำนักงานบริหารกายภาพและสิ่งแวดล้อม สำนักงานวิเทศสัมพันธ์ สำนักงานสภามหาวิทยาลัย และสำนักงานรักษาความปลอดภัยและสวัสดิภาพบุคลากร**

**ระเบียบวาระที่ ๓ เรื่องสืบเนื่อง**

๓.๑ (ร่าง) คณะทำงานในการประเมินคุณภาพการศึกษาภายใน ระดับสำนัก/หน่วยงานเทียบเท่า ปีงบประมาณ ๒๕๖๐

**ประธานที่ประชุม** แจ้งที่ประชุมตามมติที่ประชุมคณะกรรมการประกันคุณภาพ ระดับมหาวิทยาลัย ครั้งที่ ๒/๒๕๖๐ เมื่อวันที่ ๘ กุมภาพันธ์ ๒๕๖๐ เห็นชอบแผนการดำเนินงานประกันคุณภาพการศึกษาภายใน ปีการศึกษา ๒๕๕๙ โดยกำหนดให้ระดับคณะ/หน่วยงานเทียบเท่า และสถาบัน ต้องรับการประเมินคุณภาพจากคณะกรรมการประเมิน ในช่วงเดือนกันยายน – ตุลาคม ๒๕๖๐ นั้น

ดังนั้น สำนักงานประกันคุณภาพการศึกษาฯ จึงใคร่(ร่าง) คณะทำงานในการประเมินคุณภาพการศึกษาภายใน ระดับสำนัก/หน่วยงานเทียบเท่า ปีงบประมาณ ๒๕๖๐ โดยคณะทำงานดังกล่าวมีอำนาจหน้าที่รวบรวมข้อมูลเอกสาร/หลักฐานและตรวจสอบผลการดำเนินงานข้อมูลเอกสารหลักฐานตามองค์ประกอบและตังบ่งชี้การประกันคุณภาพการศึกษาภายใน และตอบข้อซักถามและให้รายละเอียดเพิ่มเติมในตัวบ่งชี้ที่เกี่ยวข้องต่อคณะกรรมการตรวจประเมินคุณภาพภายในฯ และมีองค์ประกอบ ดังนี้

1. เจ้าหน้าที่ประกันคุณภาพ ทุกสำนัก จำนวน ๖ คน (โรงพิมพ์มหาวิทยาลัยอุบลราชธานี + สถานปฏิบัติการโรงแรมและการท่องเที่ยว)
2. บุคลากรช่วยงาน ๔ สำนัก จำนวน สำนักละ ๓ คน รวม ๑๒ คน
3. บุคลากรช่วยงานวันสัมภาษณ์ จำนวน ๑๐ คน (ในเวลาราชการ) ประจำห้องสัมภาษณ์ห้องละ ๒ คน ดูแลหน้าห้อง ๒ คน สำนักส่ง ๑ คน ส่วนสำนักงานอธิการบดี และโรงพิมพ์มหาวิทยาลัยอุบลราชธานี ส่ง ๖ คน

**มติที่ประชุม : เห็นชอบ**

**ระเบียบวาระที่** ๔ **เรื่องเสนอเพื่อพิจารณา**

**๔.๑ สรุปผลการดำเนินงานประกันคุณภาพภายใน ระดับสำนัก ปีงบประมาณ พ.ศ. ๒๕๖๐ รอบ ๑๒ เดือน**

**ประธานที่ประชุม** เสนอที่ประชุมตามที่สำนักงานคณะกรรมการการอุดมศึกษา ได้พัฒนาตัวบ่งชี้การประกันคุณภาพการศึกษาภายในซึ่งกรอบการประกันคุณภาพภายใน ประกอบด้วย ระดับหลักสูตร ระดับคณะ และสถาบัน เริ่มดำเนินงานในปีการศึกษา ๒๔๕๕๘ ในระดับสำนัก/หน่วยงานเทียบเท่า ได้กำหนดวงรอบการดำเนินงานประกันคุณภาพ เป็นปีงบประมาณตามปีที่ประเมิน และในการนี้ปีงบประมาณ พ.ศ. ๒๕๖๐ มหาวิทยาลัยอุบลราชธานี ได้กำหนดแนวทางการประกันคุณภาพภายในตามเกณฑ์การประกันคุณภาพการศึกษาที่สำนักงานคณะกรรมการการอุดมศึกษา (สกอ.) และให้หน่วยงานที่เกี่ยวข้องรายงานความคืบหน้าการติดตามผลการดำเนินงานประกันคุณภาพภายใน ปีงบประมาณ พ.ศ. ๒๕๖๐ ตามรายไตรมาส

ในการนี้ สำนักงานประกันคุณภาพฯ ใคร่ขอนำเสนอรายงานผลการดำเนินงานประกันคุณภาพภายใน ปีงบประมาณ พ.ศ. ๒๕๖๐ รอบ ๑๒ เดือน ต่อคณะอนุกรรมการประสานงานประกันคุณภาพ หน่วยงานสนับสนุน ดังนี้

1. **สรุปผลการดำเนินงานประกันคุณภาพภายใน ระดับสำนัก**

|  |  |  |
| --- | --- | --- |
| หน่วยงาน | องค์ประกอบที่ ๑  ตัวบ่งชี้ร่วมทุกสำนัก | องค์ประกอบที่ ๒  ตัวบ่งชี้เฉพาะสำนัก |
| สำนักคอมพิวเตอร์และเครือข่าย | ๔.๖๓ | ๕.๐๐ |
| สำนักวิทยบริการ | ๔.๘๘ | ๔.๗๕ |
| สำนักงานอธิการบดี | ๔.๕๐ | ๓.๐๐ |
| สำนักบริหารทรัพย์สินและสิทธิประโยชน์ | ๔.๒๕ | ๒.๐๐ |
| สถานปฏิบัติการโรงแรมและการท่องเที่ยว | ๒.๒๕ | ๐ |

รายละเอียดตามเอกสารแนบ ๑

**โรงพิมพ์มหาวิทยาลัยอุบลราชธานี**

ใช้กรอบการประเมินตามการรายงานวินิจฉัยสถานประกอบการ (SME) ประกอบด้วยองค์ประกอบทั้งหมด ๘ ด้าน โดยในแต่ละด้านประกอบด้วยตัวบ่งชี้ย่อย ๕-๑๑ ข้อ ซึ่งลักษณะของตัวบ่งชี้มี ๒ ลักษณะ คือ เชิงระบบ (System) เชิงสมรรถนะ (Performance)

|  |  |
| --- | --- |
| ด้านการประเมิน | ผลการดำเนินงาน รอบ ๑๒ เดือน |
| 1. การบริหารจัดการ | ๒.๓๓ |
| 1. การตลาดและการขาย | ๒.๐๙ |
| 1. การผลิต | ๒.๕๕ |
| 1. บัญชีและการเงิน | ๓.๕๐ |
| 1. การจัดซื้อการจัดหา | ๓.๖๐ |
| 1. บุคลากร | ๒.๐๐ |
| 1. นวัตกรรมและระบบสารสนเทศ | ๕.๐๐ |
| 1. การจัดการชุมชนและสิ่งแวดล้อม | ๑.๖๐ |
| รวม | **๒.๔๕** |

รายละเอียดตามเอกสารแนบ ๒

๒) ข้อสังเกตจากผลการดำเนินงาน

**๑. สำนัก และสถานปฏิบัติการโรงแรมและการท่องเที่ยว**

๑. องค์ประกอบที่ ๑ การบริหารของสำนัก

รายงานผลการดำเนินงานโดยรวมของหน่วยงานอยู่ระหว่าง ๔.๒๕ – ๔.๘๘ พบว่า มีบางตัวบ่งชี้ที่มีผลการดำเนินงานต่ำกว่า ๔ คะแนน ได้แก่

- สำนักบริหารทรัพย์สินและสิทธิประโยชน์ : ตัวบ่งชี้ที่ ๑.๓ ภาวะผู้นำ (๓ คะแนน) และตัวบ่งชี้ที่ ๑.๕ ระบบบริหารความเสี่ยง (๓ คะแนน)

- สถานปฏิบัติการโรงแรมฯ ควรเร่งดำเนินการตามแผนงานทุกตัวบ่งชี้ และกำกับติดตามการดำเนินให้เป็นไปตามแผนที่กำหนด

๒. องค์ประกอบที่ ๒ การพัฒนาตามบทบาท/พันธกิจของหน่วยงาน

รายงานผลการดำเนินงานโดยรวมของหน่วยงานอยู่ระหว่าง ๒-๕ พบว่า ส่วนใหญ่มีผลการดำเนินงานของตัวบ่งชี้ที่มีผลการดำเนินงานต่ำกว่า ๓ คะแนน ได้แก่

- สำนักงานอธิการบดี ที่มีผลการดำเนินงาน ๓ คะแนน

- สำนักบริหารทรัพย์สินและสิทธิประโยชน์ ที่มีผลการดำเนินงาน ๒ คะแนน

**๒. โรงพิมพ์มหาวิทยาลัยอุบลราชธานี**

ผลการดำเนินงานส่วนใหญ่ ต่ำกว่า ๓ คะแนน จากคะแนนเต็ม ๕ คะแนน มี ๕ ด้าน มีผลการดำเนินงาน มากกว่า ๓ คะแนน ได้แก่ ๑) ด้านด้านบัญชีและการเงิน (๓.๕๐ คะแนน) ๒) ด้านการจัดซื้อการจัดหา (๓.๖๐ คะแนน) และ ๓) นวัตกรรมและสารสนเทศ (๕ คะแนน)

แนวทางการดำเนินงาน

๑. หน่วยงานในระดับสำนักและสถานปฏิบัติการโรงแรมและการท่องเที่ยว ต้องกำกับและ ติดตามผลการดำเนินงาน ให้เป็นไปตามแผนที่วางไว้ และหาแนวทางการปรับปรุงการดำเนินงานในตัวบ่งชี้ที่ยังไม่บรรลุตามแผนการดำเนินงานอย่างเร่งด่วน โดยเฉพาะด้านการจัดการชุมชนและสิ่งแวดล้อม และด้านการบริหารจัดการ

**มติที่ประชุม : เห็นชอบ และมอบสำนักงานประกันคุณภาพติดตามการดำเนินงานตามแนวทางการดำเนินงาน โดยให้หน่วยงานในระดับสำนักและสถานปฏิบัติการโรงแรมและการท่องเที่ยว ต้องกำกับและ ติดตามผลการดำเนินงาน ให้เป็นไปตามแผนที่วางไว้ และหาแนวทางการปรับปรุงการดำเนินงานในตัวบ่งชี้ที่ยังไม่บรรลุตามแผนการดำเนินงานอย่างเร่งด่วน โดยเฉพาะด้านการจัดการชุมชนและสิ่งแวดล้อม และด้านการบริหารจัดการ**

**ระเบียบวาระที่** ๔ **เรื่องเสนอเพื่อพิจารณา**

๔.๒ การพิจารณาทบทวนระบบการประกันคุณภาพภายใน ปีงบประมาณ ๒๕๖๑

**ประธานที่ประชุม** เสนอที่ประชุมตามมติคณะกรรมการประกันคุณภาพ ระดับมหาวิทยาลัย ครั้งที่ ๘/๒๕๖๐ วันที่ ๙ สิงหาคม ๒๕๖๐ เห็นชอบให้ทุกสำนัก/หน่วยงานเทียบเท่า พิจารณาระบบประกันคุณภาพภายใน ปีงบประมาณ ๒๕๖๑ ซึ่งสำนักงานประกันคุณภาพฯ ได้ขอให้หน่วยงานพิจารณาระบบการประกันคุณภาพภายใน ปีงบประมาณ 2561 ตามบันทึกข้อความที่ ศธ ๐๕๒๙.๑.๒/ ว ๑๐๖๙ ลงวันที่ ๑๗ สิงหาคม ๒๕๖๐ โดยให้หน่วยงานส่งผลการพิจารณากลับมายังสำนักงานประกันคุณภาพฯ ภายในวันที่ ๓๐ สิงหาคม ๒๕๖๐ นั้น

ในการนี้ สำนักงานประกันคุณภาพฯ ได้รวบรวมระบบการประกันคุณภาพภายใน ปีงบประมาณ ๒๕๖๑ระดับสำนัก/หน่วยงานเทียบเท่า ดังนี้

|  |  |  |  |
| --- | --- | --- | --- |
| หน่วยงาน | แนวทางที่ ๑  ระบบ IQA สกอ. ๒๕๕๓ | แนวทางที่ ๒  ระบบ IQA สกอ. ๒๕๕๗ | แนวทางที่ ๓  ระบบคุณภาพอื่นๆ |
| สำนักงานอธิการบดี |  |  | EdPEx ตามที่มหาวิทยาลัยกำหนด |
| สำนักคอมพิวเตอร์และเครือข่าย |  |  | ดำเนินการตามระบบที่มหาวิทยาลัยกำหนดนโยบายให้สำนัก/หน่วยงานวิสาหกิจ |
| สำนักวิทยบริการ |  |  | ใช้รูปแบบเดียวกับที่มหาวิทยาลัยกำหนด |
| สำนักบริหารทรัพย์สินและสิทธิประโยชน์ |  | ✓ |  |
| สถานปฏิบัติการโรงแรมและการท่องเที่ยว | - | - | - |
| โรงพิมพ์มหาวิทยาลัยอุบลราชธานี |  |  | ระบบการประกันคุณภาพภายในโรงพิมพ์มหาวิทยาลัยอุบลราชธานี (System & Performance) |

ข้อสังเกต หน่วยงานส่วนใหญ่มีแนวโน้มที่จะดำเนินการตามนโยบายของมหาวิทยาลัย ซึ่งในปีงบประมาณ ๒๕๖๑ นั้น มหาวิทยาลัยมีนโนบายให้หน่วยงานเข้าระบบคุณภาพ (EdPEx)

**มติที่ประชุม : เห็นชอบ แนวทางการดำเนินงานประกันคุณภาพการศึกษาภายใน ระดับสำนัก/หน่วยงานเทียบเท่า ตามแผนยุทธ์ของมหาวิทยาลัยอุบลราชธานี ปี 2560-2564 จะเริ่มใช้ EdPEx ในปีการศึกษา 2561 ซึ่งในระดับสำนัก/หน่วยงาน จะเข้าระบบ EdPEx ในปีงบประมาณ 2562 ดังนั้นในปีงบประมาณ 2561 สำนัก/หน่วยงาน จะดำเนินงานตามเกณฑ์การประกันคุณภาพฯ ตามปีงบประมาณ 2560 ซึ่งสอดคล้องแนวทางที่ ๑ ระบบ IQA สกอ. ๒๕๕๓ มอบหน่วยงานพิจารณาการกำหนดตัวบ่งชี้ในองค์ประกอบที่ 2 ให้สอดคล้องตามบริบทของหน่วยงาน**

**สำหรับโรงพิมพ์มหาวิทยาลัยอุบลราชธานี ยังคงใช้ระบบการประกันคุณภาพภายในโรงพิมพ์มหาวิทยาลัยอุบลราชธานี (System & Performance) ตามปีงบประมาณ 2560 ทั้งนี้มอบโรงพิมพ์มหาวิทยาลัยอุบลราชธานี พิจารณาปรับปรุงตัวบ่งชี้ให้สอดคล้องกับบริบทของหน่วยงาน**

**มอบสำนักงานประกันคุณภาพฯ ติดตามสถานปฏิบัติการโรงแรมฯ รายงานระบบคุณภาพที่หน่วยงาน จะดำเนินการในปีงบประมาณ 2561**

**ระเบียบวาระที่ ๕ เรื่องอื่นๆ**

๕.๑ กำหนดการประชุมคณะอนุกรรมการประสานงานประกันคุณภาพ หน่วยงานสนับสนุน ครั้งต่อไป

**ประธานที่ประชุม** แจ้งที่ประชุมกำหนดการประชุมคณะอนุกรรมการประสานงานประกันคุณภาพ หน่วยงานสนับสนุน ครั้ง๘/๒๕๖๐ สืบเนื่องจาการประชุมสำนัก/หน่วยงานเทียบเท่า เมื่อวันที่ ๒๒ พฤศจิกายน ๒๕๕๙ เห็นชอบปฏิทินการประชุมสำนัก/หน่วยงานเทียบเท่า ปีงบประมาณ พ.ศ. ๒๕๖๐ โดยกำหนดเป็นวันอังคารที่สองของทุกเดือน ความละเอียดทราบแล้วนั้น

ในการนี้ ตามปฏิทินดังกล่าวได้กำหนดวันประชุมเป็น “วันอังคารที่ ๑๐ ตุลาคม ๒๕๖๐” ดังนั้น สำนักงานประกันคุณภาพฯ ใคร่ขอเสนที่ประชุมพิจารณา กำหนดวันประชุม ดังนี้

* แนวทางที่ ๑ ยืนยันวันประชุมเดิม
* แนวทางที่ ๒ เปลี่ยนวันประชุมเป็นวันที่ ..........................................................

**มติที่ประชุม : เห็นชอบแนวทางที่ ๒ เปลี่ยนวันประชุมจากเดิม วันอังคารที่ ๑๐ ตุลาคม ๒๕๖๐ เป็นวันอังคารที่ ๑๗ ตุลาคม ๒๕๖๐ และกำหนดให้มีการประชุมคณะทำงานในการประเมินคุณภาพการศึกษาภายใน ระดับสำนัก/หน่วยงานเทียบเท่า ปีงบประมาณ พ.ศ. ๒๕๖๐ ในวันพุธที่ 27 กันยายน ๒๕๖๐ เวลา ๑๐.๐๐ น. เป็นต้นไป**

|  |  |
| --- | --- |
| **.............................................**  (นางสาวสายใจ จันเวียง)  นักวิเคราะห์นโยบายและแผน  ผู้จดรายงานการประชุม | .............................................................  (ดร.จุฑามาศ หงษ์ทอง)  รองอธิการบดีฝ่ายประกันคุณภาพฯ  ผู้ตรวจรายงานการประชุม |